hotchpotch/miracl-hf-unified huggingface dataset:
তাড়দেও
তাড়দেও বা তাড়দেব (আ-ধ্ব-ব- t̪aːɽd̪eːw) দক্ষিণ মুম্বাইয়ের একটি আবাস ও বাণিজ্যিক স্থান; নানাচক থেকে শুরু করে হাজী আলী জংশন পর্যন্ত অঞ্চলটি তাড়দেও নামে পরিচিত। এখানকার তাড়দেও রোড মুম্বাই নগরীর একটি প্রধানতম এবং ধমনীক সড়কগুলির একটি।
বর্তমানে তাড়দেও রোডটির নাম নানাচক থেকে তাড়দেও সার্কেল পর্যন্ত পরিবর্তন করে জাবজী দাদাজী রোড করা হয়েছে যার ডাককোড ৪০০০০৭ এবং তাড়দেও সার্কেল থেকে হাজী আলী সার্কেল পর্যন্ত পরিবর্তন করে করা হয়েছে পণ্ডিত মদনমোহন মালব্য রোড এর ডাককোড ৪০০০৩৪। জাবজী দাদাজী রোডের ডাককোড ৪০০০০৭ গ্রান্ট রোড ডাকঘর কর্তৃক পরিসেবিত এবং ৪০০০৩৪ ডাককোডটি তুলশীবাড়ি ডাকঘর কর্তৃক পরিসেবিত।
তাড়দেও এলাকাটি ছত্রপতি শিবাজী আন্তর্জাতিক বিমানবন্দর থেকে ২৩ কিমি দূরত্বে অবস্থিত। এটি মুম্বাই সেন্ট্রাল স্টেশন দ্বারা এবং বিইএসটি, এমএসআরটি ও এনএমএমটি কর্তৃক পরিচালিত বাস দ্বারাও মহানগরীর অন্যান্য অংশের সাথে সংযুক্ত। মুম্বাই মহানগরীর আঞ্চলিক পরিবহন দপ্তর এখানেই অবস্থিত।
এখানে এসি মার্কেট বিল্ডিং এবং ফিল্ম সেন্টার বিল্ডিং-এ উল্লেখ্যযোগ্য বাণিজ্যিক দপ্তর আছে, যেগুলির দুটই তাড়দেও রোডে অবস্থিত।
দি ইম্পেরিয়াল টাওয়ার্স যা ভারতের সর্বোচ্চ অট্টালিকাগুলি একটি এবং অন্যান্য সুউচ্চ অবাসিক বিল্ডিং এখানে অবস্থিত
দালাল স্ট্রীট
দালাল স্ট্রিট ভারতের, মুম্বাই মহানগরীর বাণিজ্যিক কেন্দ্রস্থল, যেখানে বম্বে স্টক এক্সচেঞ্জ এবং এর সাথে সম্পর্কিত আর্থিক সংস্থা ও বিভিন্ন প্রতিষ্ঠান অবস্থিত। যখন বম্বে স্টক এক্সচেঞ্জ এর দপ্তর বম্বে সমাচার মার্গ ও হাম্মাম স্ট্রিটের মোড়ে একটি নতুন জায়গায় স্থানান্তর করা হয় তখন সেই রাস্তাটি দালাল স্ট্রিট হিসেবে নামকরণ করা হয়। দক্ষিণ এশীয় শব্দ দালাল থেকে এই পথটির নাম দালাল পথ হয়েছে বলে মনে করা হয়। এই স্থানটি নিউইয়র্ক সিটির, ওয়াল স্ট্রিট এর অনুরূপ, স্থানটি সমগ্র ভারতের অর্থনীতির মেটোনিম হিসেবে ব্যবহৃত হয়।
২০১৬ গ্রীষ্মকালীন অলিম্পিকে জিমন্যাস্টিকস
২০১৬ গ্রীষ্মকালীন অলিম্পিকে জিমন্যাস্টিকস ২০১৬ রিও অলিম্পিকে আর্টিস্টিক, রিদমিক ও ট্রামপোলিন বিভাগে অনুষ্ঠিত একটি ক্রীড়া।
কলোড়া ইউনিয়ন
কলোড়া ইউনিয়ন জেলা নদর থেকে ৭.৫০ কিঃমিঃ দক্ষিণে, চিত্রা নদীর পূর্ব তীরে অবস্থিত। কলোড়া ইউনিয়নের উত্তরে মুলিয়া ইউনিয়ন, পূর্বে ভদ্রবিলা ও সিঙ্গাশোলপুর ইউনিয়ন, দক্ষিণে বিছালী ইউনিয়ন এবং পশ্চিমে শেখহাটী ও যশোরের শ্রীধরপুর ইউনিয়ন। এই ইউনিয়নে আয়তন ২২.৭৬ বর্গ কিঃমিঃ।
কলোড়া ইউনিয়নটি ১০টি গ্রামের সমান্বয় গঠিত; এগুলো হলোঃ বাহিরগ্রাম, নিরালী, শিমুলিয়া, আগদিয়া, আগদিয়ারচর, রামনগরচর, গোয়াইলবাড়ী, কলোড়া, বীড়গ্রাম ও মুশুড়িয়া।
এই ইউনিয়নে মোট শিক্ষার হার ৬৬%।
এখানে রয়েছেঃ
সিয়াম রূপালী
সিয়াম রূপালী একটি ইউনিকোড ভিত্তিক বিনামূল্যে প্রাপ্তব্য বাংলা ফন্ট। এটি বহুল ব্যবহৃত ও জনপ্রিয় একটি বাংলা ফন্ট। ফন্টটি তৈরি করেন তানবিন ইসলাম সিয়াম। অভ্র ফন্ট উন্নয়ন প্রকল্পের আওতায় এটি বিকশিত করা হয়। এই ফন্টটি রূপালী ফন্ট থেকে তৈরি করা হয়। একটি ভাল প্রদর্শনের ফন্ট হিসাবে ব্যবহার করার জন্য এতে ভাল আকার, হিন্টিং ও কার্নিং অন্তর্ভুক্ত। ফন্টের রোমান অক্ষরের নকশা ড্রয়েড ফ্রন্ট থেকে নেয়া হয়। এটি গনু জিপিএল ৩.০ লাইসেন্সের অধীনে লাইসেন্স করা।
দৃষ্টিপ্রদীপ (উপন্যাস)
দৃষ্টিপ্রদীপ প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি উপন্যাস। প্রবাসী মাসিকপত্রে ১৩৪০ সালের ফাল্গুন সংখ্যা থেকে ১৩৪১ সালের চৈত্র সংখ্যা পর্যন্ত ধারাবাহিকভাবে প্রকাশিত হয়েছিল। এটি বই আকারে প্রকাশিত হয় ১৩৪২ সালের ভাদ্র মাসে (সেপ্টেম্বর ১৯৪৫)। এর প্রকাশক ছিলেন পি. সি. সরকার এন্ড সন্স আর এর দাম রাখা হয়েছিল আড়াই টাকা। এটি জিতু নামের একটি ছেলের জীবনধর্মী কাহিনি।
ব্যক্তি ও শিল্পী বিভূতিভূষণ বন্দ্যোপাধ্যায়ের বিশ্বাসের জগত ও আধ্যাত্মদর্শন সম্পর্কে প্রথম আলো ফেলে এই উপন্যাসটি।
এই উপন্যাসের নায়ক জিতু। জিতু এক ব্যতিক্রমধর্মী চরিত্র। এই উপন্যাসে জিতু তার বড় ভাই নিতাই ও বোন সীতাসহ তার পরিবারকে দেখা যায় দার্জিলিং-এ। সেখানে তাদের সাথে মিস নর্টন নামের এক খ্রিস্টান ধর্মপ্রচারক মহিলার পরিচয় হয়। সেখানে তাদের বেশ ভালো কাটলেও জিতুর বাবার চাকরি চলে যাওয়ার দরুন তারা আটঘরায় তাদের জ্যাঠামশায়ের বাড়িতে আশ্রয় নেয়। তবে সেখানে জিতুর পরিবারের উপর কেউ বিশেষ খুশি ছিল না। এখানে জিতুর জ্যাঠাইমার উদ্ধত ধনগর্ব ও শুচিতার অহংকার দেখা যায়। জিতু কিছুটা বড় হলে সে শৈলদিদির বাসায় থেকে পড়াশোনা করে এবং সেখানে তার সাথে ছোট বৌঠাকরুনের পরিচয় হয়। এর কিছুকাল পর জিতু কলকাতায় নীলাম্বর রায়ের বাড়িতে চাকরি পায়। তবে সে বেশিদিন ঐ জায়গায় চাকরি করে না। এরই মাঝে জিতুর অমতে এক বিপত্নীক লোকের সাথে সীতার বিয়ে দেয় জিতুর জ্যাঠামশায় এবং নিতাই বিয়ে করে। এর কিছুদিন পর জিতুর মা মারা যায়। জিতু কিছুসময় দাদার সাথে কাটিয়ে ঘুরতে ঘুরতে দ্বারবাসিনী গ্রামে এক আখড়াবাড়ির সন্ধান পায়। এখানকার বৈষ্ণবী মালতীর সঙ্গে জিতুর একধরনের সম্পর্ক গড়ে ওঠে। কিন্তু এটি মালতীর বাবার বন্ধু উদ্ধবদাস বাবাজী ভাল চোখে না দেখার কারণে জিতু আখড়া ছেড়ে চলে যায়। এরপর জিতু বটেশ্বরনাথ পাহাড়ে এক সাধুর সঙ্গে কিছুকাল কাটায়। এখানে থাকাকালীন সময়ে কলকাতা হতে দাদার অসুস্থতার চিঠি পায় এবং কলকাতা যায়। কিন্তু সে তার দাদাকে বাঁচাতে পারে না। এরপর সে তার বৌদি এবং তার ছেলে মেয়ের দায়িত্ব নিয়ে কামালপুর নামক স্থানে পাঠশালায় পড়াতে যায় এবং সেখানে হিরন্ময়ী নামক এক মেয়ের বাবার অনুরোধে তাকে বিয়ে করে। এর কিছুকাল পরে রানাঘাট ষ্টেশনের প্ল্যাটফর্মে সে তার এক পরিচিতজনের কাছে মালতীর মৃত্যুসংবাদ পায়।
সেলিম শাহ
সেলিম শাহ (জন্মঃ ১৭ সেপ্টেম্বর ১৯৬৪) হলেন একজন ভারতীয় টেলিভিশন এবং চলচ্চিত্র অভিনেতা যিনি থিয়েটারেও কাজ করেন।
তিনি প্রথমে মঞ্চে অভিনয় করতেন। তিনি "সারফারস" এও অভিনয় করেছিলেন।
তিনি মুম্বাইয়ে যান
প্রাইজবন্ড
প্রাইজবন্ড"বাংলায়' (ইংরেজী: Prize Bond"') একপ্রকার সুরতিবন্ড (lottery bond) যা ১৯৫৬ সালে আয়ারল্যান্ড প্রথম চালু হয়। এটা নিরাপত্তা বহনকারী এক প্রকার অসুদীয় বন্ড যা আইরিশ অর্থ মন্ত্রণালয়ের পক্ষ থেকে "প্রাইজ বন্ড কোম্পানি লিমিটেড" (Prize Bond Company Limited)-এর মাধ্যমে বাজারে ছাড়া হয়। প্রাইজবন্ডকে লটারি বন্ডও বলা হয় এবং প্রাইজবন্ড ভাঙিয়ে যেকোনো সময় ব্যাংক থেকে সাধারনত টাকা ফেরত নেওয়া যায়।
১৯৫৬ সালের অর্থব্যবস্থা (বিবিধ) আইন হল প্রাথমিক আইন যার অধীনে বন্ড অনুমোদিত হয় এবং একই ধারনায় ও একই সময়ে প্রিমিয়াম বন্ড নামে যুক্তরাজ্যে অনুরূপ ধারণার প্রবর্তিত হয়। ১৯৫৭ সালের মার্চ মাসে সর্বপ্রথম এ বন্ড বিক্রি করা হয় এবং একই বছরের সেপ্টেম্বর মাসে বন্ডের প্রথম ভাগ্যপরীক্ষা বা ড্র (draw) অনুষ্ঠিত হয়। মূলত ব্যাংক অফ আয়ারল্যান্ড (Bank of Ireland) সরকারের তহবিলকারী হিসেবে পরিকল্পনাটি করেছিল।
যুক্তরাজ্যে প্রাইজবন্ড অর্থ মন্ত্রণালয়ের মাধ্যমে প্রিমিয়াম বন্ড নামে ছাড়া হয়।
বাংলাদেশ ব্যাংকের মাধ্যমে বাংলাদেশে এটি সর্বপ্রথম চালু হয় ১৯৭৪ সালে। বাংলাদেশে প্রথম চালুকৃত প্রাইজবন্ডের মূল্যমান ছিল ১০ ও ৫০ টাকা; পরে ১৯৯৫ সালে ১০০ টাকা মূল্যমানের প্রাইজবন্ড চালু হওয়ার পর সেগুলো তুলে নেওয়া হয়।
ভারতে ১০০ থেকে ৪০ হাজার রুপি মূল্যমানের আট ধরনের প্রাইজবন্ড বিদ্যমান রয়েছে।
অর্থ মন্ত্রণালয়ের মাধ্যমে পাকিস্তানে প্রাইজবন্ড ছাড়া হয়; যা বিভিন্ন সরকারী, আধা-সরকারী ও বে-সরকারী ব্যাংকের মাধ্যমে কিনতে পাওয়া যায়। সেখানে ১০০ থেকে ৪০ হাজার রুপি মূল্যমানের আট ধরনের প্রাইজবন্ড রয়েছে।
গুরমীত সিং
গুরমীত সিং (জন্ম: ১লা জুলাই, ১৯৮৫, উত্তরাখন্ড, ভারত) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতার অংশগ্রহণ করেন। ২০১১ সালে মে মাসে পাতিয়ালায় অনুষ্ঠিত প্রথম ভারতীয় গ্রাঁ প্রিক্স প্রতিযোগিতায় গুরমীত বর্তমান ভারতীয় রেকর্ড ধারক। উদ্যোগপতি লক্ষী এন মিত্তালের প্রবর্তিত মিত্তাল চ্যাম্পিয়নস ট্রাস্ট  দ্বারা গুরমীতকে স্পন্সর করা হয়।  তিনি সেই তিন ভারতীয় ক্রীড়াবিদদের একজন, যাঁরা ২০১২ সালের গ্রীষ্মকালীন অলিম্পিকে ২০ কিমি হাঁটা প্রতিযোগিতায় অংশগ্রহণ করার  যোগ্যতার অর্জন করেছিলেন। এক্ষেত্রে এই যোগ্যতার মাপকাঠি ছিল (১ঃ২২ঃ৩০)।  আয়ারল্যান্ডে অনুষ্ঠিত অষ্টাদশ ডাবলিন আন্তর্জাতিক গ্র্যান্ড প্রিক্স প্রতিযোগিতায় ১ঃ২২ঃ০৫ সময়ের মধ্যে শেষ করে ষষ্ঠ স্থান অধিকার করায় গুরমীত এই যোগ্যতা লাভ করেন।
এই প্রতিযোগিতায় গুরমীত ১ঃ২৩ঃ৩৪ সময়ে শেষ করে তেত্রিশতম স্থান অধিকার করেন।
ভারতবর্ষের উত্তরাখন্ড রাজ্যের একটি ছোট গ্রামে গুরমীত জন্মগ্রহণ করেন। ডিসকাস নিক্ষেপকারী খুড়তুতো ভাই সুরজিত সিং-এর অনুপ্রেরণায় তিনি অ্যাথলেটিক্সকে নির্বাচন করেন। গুরমীত ২০০০ সালে জাতীয় জুনিয়র চ্যাম্পিয়নশিপে একটি রৌপ্য পদক লাভ করেন।২০০১ সালে ব্রুনেইতে অনুষ্ঠিত এশিয়ান জুনিয়র চ্যাম্পিয়নশিপে তিনি পঞ্চম স্থান অধিকার করেন।
২০১০ সালের শেষ দিকে স্পোর্টস অথরিটি অফ ইন্ডিয়া, বেঙ্গালুরু সেন্টারের অধীনে কোচ রামকৃষ্ণন গান্ধীর তত্ত্বাবধানে গুরমীত প্রশিক্ষণ নেওয়া শুরু করেন, যা কিনা তাঁর জীবনের মোড় ঘুরিয়ে দেয় । ২০১২ সালে মার্চ মাসে জাপানের নমি শহরে এশিয়ান চ্যাম্পিয়নশিপ  ১ঃ২১ঃ৩১ সময়ে সমাপ্ত করেন।
২০১৬ সালের মার্চ মাসে ২০ কিলোমিটার হাঁটা প্রতিযোগিতায় গুরমীত একটি স্বর্ণ পদক জয় করেন। এই পথ অতিক্রম করতে তাঁর সময় লেগেছিল ১ ঘন্টা ২০ মিনিট এবং ২৯ সেকেন্ড।  গত ৩৪ বছরের ইতিহাসে এই প্রথমবার একজন ভারতীয় হয় একটি এশিয়ান চ্যাম্পিয়নশিপ বা এশিয়ান গেমসে স্বর্ণপদক লাভ করেছেন, যা বিশেষভাবে উল্লেখযোগ্য।
২০ কিলোমিটার হাঁটা প্রতিযোগিতার ক্রীড়াবিদ দীপমালা দেবীর সঙ্গে তিনি বৈবাহিক বন্ধনে আবদ্ধ হন।
বাংলাদেশ প্রাইজবন্ড
বাংলাদেশ প্রাইজবন্ড হলো বাংলাদেশের সরকার কর্তৃক সঞ্চয়ের লক্ষে প্রবর্তিত এক প্রকার কাগুজে মুদ্রা পদ্ধতি। ১৯৭৪ সালে বাংলাদেশে সর্বপ্রথম প্রাইজবন্ড চালু করে। সরকারের পক্ষে প্রাইজবন্ডের যাবতীয় কাজ করে বাংলাদেশ ব্যাংক।
বাংলাদেশ প্রাইজবন্ড বাংলাদেশ ব্যাংকের সমস্ত বাণিজ্যিক ব্যাংক (সরকারী, আধা-সরকারী ও বেসরকারী ব্যাংক), ক্যাশ অফিস ও ডাকঘর থেকে কেনা ও ভাঙানো যায়। বাংলাদেশ ব্যাংকের অনুমোদিত প্রতিষ্ঠান ব্যতীত অন্য কোথাও প্রাইজবন্ডের লেনদেন সাধারণত বেআইনী।
পৃথিবীতে প্রথম প্রাইজবন্ড চালু হয় আয়ারল্যান্ডে ১৯৫৬ সালে, এবং একই বছর যুক্তরাজ্যে এটি অর্থ মন্ত্রণালয়ের মাধ্যমে প্রিমিয়াম বন্ড নামে ছাড়া হয়।
১৯৭৪ সালে বাংলাদেশে মূলত জাতীয় সঞ্চয় অধিদপ্তর সব শ্রেণি-পেশার মানুষের মধ্যে সঞ্চয় প্রবণতা বৃদ্ধির করার লক্ষ্যে এ ব্যবস্থা চালু করে। প্রাইজবন্ড বিক্রি করে সরকার সরাসরি জনগণের কাছ থেকে ঋণ নেয় এবং তা কিনে সরকার সে ঋণ পরিশোধ করে থাকে।
বাংলাদেশ প্রাইজবন্ড ভাগ্যপরীক্ষা পরিষদের সচিব ও বাংলাদেশ ব্যাংকের মহাব্যবস্থাপক মো. মাছুম পাটোয়ারীর ভাষ্যমতে দেশে বর্তমানে মোট ৪ কোটি ৪০ লাখ টি প্রাইজবন্ড রয়েছে।
বাংলাদেশে সর্বপ্রথম ১০ ও ৫০ টাকা মূল্যমানের প্রাইজবন্ড চালু হয়, তারপর ১৯৯৫ সালে ১০০ টাকা মূল্যমানের প্রাইজবন্ড চালু করা হয়। ১০০ টাকা মূল্যমানের প্রাইজবন্ড চালু হওয়ার পর পূর্বের ১০ ও ৫০ টাকা মূল্যমানেরগুলো ব্যাংক থেকে তুলে নেওয়া হয়।
সাধানরত একজন ব্যক্তি ৪৫ লাখ টাকার সমপরিমান প্রাইজবন্ড কিনতে পারেন।
বছরে চারবার প্রাইজবন্ডের ভাগ্যপরীক্ষা বা ড্র (draw) অনুষ্ঠিত হয়, তারিখগুলো হল:
তবে উক্ত তারিখগুলোর কোনটিতে কোন সাপ্তাহিক ছুটি (বর্তমানে শুক্র ও শনিবার) বা সরকারি ছুটি (সাধারণ/নির্বাহী আদেশে/ঐচ্ছিক), অথবা অন্য কোন কারনে প্রাইজবন্ডের ভাগ্যপরীক্ষা অনুষ্ঠিত হতে না পারলে পরবর্তী কার্যদিবসে তা সম্পন্ন করা হয়।
প্রাইজবন্ড কেনার দুই মাস পার হওয়ার পরই কেবলমাত্র এটি ভাগ্যপরীক্ষার আওতায় আসে।
ভাগ্যপরীক্ষার পূর্বে ঢাকার বিভাগীয় কমিশনারকে চেয়ারম্যান করে একটি পরিষদ গঠন করা হয়।
ভাগ্যপরীক্ষার ফলাফল সাধারণত বাংলাদেশ ব্যাংকের ওয়েব সাইট অথবা বিভিন্ন জাতীয় দৈনিক পত্রিকার মাধ্যমে প্রকাশ করা হয়। গত ৩১ জুলাই ২০১৮ তারিখে বাংলাদেশ প্রাইজবন্ডের ৯২ তম (এখন পর্যন্ত সর্বশেষ) ভাগ্যপরীক্ষা অনুষ্ঠিত হয়।
বর্তমানে প্রতিটি সিরিজের জন্য ৪৬টি পুরস্কার বিদ্যমান রয়েছে, যার মোট অর্থের পরিমান ১৬ লক্ষ ২৫ হাজার টাকা।
ভাগ্যপরীক্ষার দুই বছর পর্যন্ত প্রাইজবন্ডের পুরস্কারের অর্থ দাবি করতে হয়, অন্যথায় এ অর্থ তামাদি হয়ে সরকারি কোষাগারে ফেরত যায়।
ভাগ্যপরীক্ষায় জেতার পর মূল প্রাইজবন্ডসহ সরকারের নির্ধারিত ফরমে আবেদন করলে সর্বোচ্চ দুই মাসের মধ্যে বিজয়ীকে পে-অর্ডারের মাধ্যমে অর্থ দেওয়া হয়।
প্রাইজবন্ডের পুরস্কারের অর্থ করমুক্ত নয় আয়কর অধ্যাদেশ-১৯৮৪ এর ৫৫ ধারার নির্দেশনা অনুযায়ী ১৯৯৯ সালের ১ জুলাই থেকে এ অর্থের ওপর সরকারকে ২০ শতাংশ হারে কর প্রদান করতে হয়।
বিকাশ গৌড়া
বিকাশ গৌড়া (কন্নড়ী: ವಿಕಾಸ್ ಗೌಡ; জন্মঃ ৫ জুলাই ১৯৮৩) হলেন একজন ভারতীয় ডিসকাস নিক্ষেপকারী ও শটপুট খেলোয়াড়। তার জন্ম মহীশূরে কিন্তু তিনি বড় হয়েছেন মার্কিন যুক্তরাষ্ট্রের মেরিল্যান্ডের ফ্রেডেরিক অঞ্চলে। বিকাশের পিতা শিভও ১৯৮৮ সালে ভারতীয় অলিম্পিক ট্র্যাক দলের কোচের দায়িত্ব পালন করেন।
বিকাশ চ্যাপেল হিলে নর্থ ক্যারোলিনা বিশ্ববিদ্যালয়ের প্রাক্তন ছাত্র এবং ২০০৬ সালে মার্কিন এনসিএএ-র ডিসকাস নিক্ষেপ প্রতিযোগিতার জাতীয় বিজয়ী।
২০১২ সালে বিকাশ তাঁর ব্যক্তিগত সেরা নিক্ষেপ হিসাবে ৬৬.২৮ মিটার দূরে ছুঁড়তে সক্ষম হন, যা কিনা এখনও পর্যন্ত ভারতীয় জাতীয় রেকর্ড। তিনি ২০০৮ সালে বেইজিং অলিম্পিকে অংশগ্রহণ করেন; কিন্তু ফাইনালে পৌঁছাতে ব্যর্থ হন। এক্ষেত্রে ৬০.৬৯ মিটার দূরে ছুঁড়ে বিকাশ ২২তম স্থান লাভ করেন। ২০১২ সালে লন্ডন অলিম্পিকের যোগ্যতা অর্জনের প্রতিযোগীতায় বিকাশ ৬৫.২০ মিটার দূরে ডিসকাস ছুঁড়ে পঞ্চম স্থান অধিকার করেন এবং ফাইনালে অষ্টম স্থান লাভ করেন।
২০১৩ সালে পুনা-য় অনুষ্ঠিত এশিয়ান চ্যাম্পিয়নশিপে বিকাশ ৬৪.৯০ মিটার দূরে ডিসকাস ছুঁড়ে প্রথম স্বর্ণ পদক লাভ করেন; এ ছাড়া শটপুটে তার ব্যক্তিগত রেকর্ড হিসাবে ১৯.৬২ মিটার বিশেষভাবে উল্লেখযোগ্য।
২০১৪ সালের কমনওয়েলথ গেমসে বিকাশ ৬৩.৬৪ মি ডিসকাস ছুঁড়ে স্বর্ণপদক লাভ করেন, যা তার জীবনের অন্যতম উল্লেখযোগ্য ঘটনা । ইনি হলেন দ্বিতীয় ভারতীয় প্রতিযোগী। ৫৬ বছর আগে ১৯৫৮ সালে অনুষ্ঠিত কমনওয়েলথ গেমসে পুরুষদের ৪৪০ গজ দৌড়-এ মিলখা সিং প্রথম স্বর্ণপদক লাভ করেন।
২০১৬ সালের অলিম্পিক গেমসে বিকাশ চতুর্থ বার অংশগ্রন করতে চলেছেন।
মহিউদ্দিন আহমেদ
মহিউদ্দিন আহমেদ (জন্ম: ১ জানুয়ারি, ১৯৩৮ - মৃত্যু: ৪ জানুয়ারি ২০০০) হলেন একজন বাংলাদেশী রাজনীতিবিদ ও মুক্তিযোদ্ধা, যিনি রাজশাহীর মহিউদ্দিন নামে অধিক পরিচিত ছিলেন। তিনি ১৯৫২-এর ভাষা আন্দোলনের একজন সক্রিয় কর্মী ছিলেন। এছাড়াও তিনি তৎকালীন পূর্ব পাকিস্তানের বামপন্থী ছাত্র সংগঠন ছাত্র ইউনিয়নের সভাপতি ছিলেন।
তিনি ঢাকা বিশ্ববিদ্যালয়, রাজশাহী কলেজ এবং রাজশাহী কলেজিয়েট স্কুলের সাবেক ছাত্র । স্বাধীন বামপন্থী রাজনৈতিক সংগঠন তৎকালিন পূর্ব পাকিস্তান ছাত্র ইউনিয়ন তথা বর্তমানের বাংলাদেশ ছাত্র ইউনিয়নের একজন ছাত্র নেতা ছিলেন তিনি । ভাষা আন্দোলনে সম্পুক্ততার কারণে অষ্টম শ্রেণীতে অধ্যয়ণকালে কিশোর মহিউদ্দিন পাকিস্তান পুলিশ কর্তৃক গ্রেপ্তার হন। ছাত্রজীবনোত্তর তিনি মাওলানা আব্দুল হামিদ খান ভাসানী-এর নেতৃত্বাধীন তৎকালিন ন্যাশনাল আওয়ামী পার্টি (ন্যাপ)-এর রাজনীতিতে যোগ দেন। ১৯৬২-এর শিক্ষা আন্দোলনে তিনি ছিলেন অন্যতম অগ্রগামী নেতা। বিরোধী রাজনৈতিক দল, ন্যাশনাল আওয়ামী পার্টি (ন্যাপ)- এর নেতা হিসাবে পূর্ব পাকিস্তান ব্যাপী ১৯৬৯-এর গণঅভ্যূত্থান সংগঠনে নেতৃস্থানীয় ভূমিকা রেখেছিলেন তিনি। ১৯৭১ সালে বাংলাদেশের স্বাধীনতা যুদ্ধের সংগঠক হিসাবেও সক্রিয়ভাবে অংশ নেন জনাব মহিউদ্দিন ।
বাংলাদেশের স্বাধীনতা যুদ্ধ শুরুর মাত্র কয়েক মাস পূর্বে ৩০ অাগস্ট ১৯৭০ সালে আহমেদ নওগাঁ জেলার তৎকালিন ছাত্র নেত্রী (পরবর্তীতে সংসদ সদস্য) রায়হান আখতার বানু (রনি)-এর সঙ্গে বিবাহ বন্ধনে আবদ্ধ হন। তাদের দুই পুত্র (জিয়াউদ্দিন আহমেদ ও ফয়সাল আহমেদ) এবং এক কন্যা (সোমা আহমেদ) রয়েছে।
লক্ষ্মীরানী মাঝি
লক্ষ্মীরানী মাঝি (জন্মঃ ২৬ জানুয়ারী ১৯৮৯) হলেন একজন ভারতীয় ডান হাতি রিকার্ভ তীরন্দাজ।
লক্ষ্মীরানী সাঁওতাল গোষ্ঠীর অন্তর্ভুক্ত; বেড়ে উঠেছেন ঝাড়খন্ডের পূর্ব সিংভূম জেলার বাগুলা গ্রামে। তিরন্দাজী অ্যাকাডেমির নির্বাচকরা তার স্কুল পরিদর্শন করতে আসলে তার জীবনে প্রথম তিরন্দাজীর সুযোগ আসে। বর্তমানে লক্ষ্মীরানী বিলাসপুর, ছত্রিশগড়ে ভারতীয় রেলবিভাগে কর্মরত।
ডেনমার্কএর কোপেনহেগেনএ ২০১৫ বিশ্ব তীরন্দাজী প্রতিযোগীতায় লক্ষ্মীরানী রৌপপদক জয় করেন। ওই প্রতিযোগীতায় তিনি ব্যাক্তিগত রিকার্ভ ইভেন্ট এবং দলগত রিকার্ভ ইভেন্ট প্রতিযোগীতা করেছিলেন।
২০১৬র রিও অলিম্পিকে যোগ্যতা অর্জনকারী ভারতীয় টিমের সদস্যা তিনি। রিওতে লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান নির্নায়ক রাউন্ডে সপ্তম স্থানে শেষ করে। রাউন্ডের ১৬তম ম্যাচে কলম্বিয়াকে হারিয়ে এই ভারতীয় দল শেষ আট এ পৌঁছায়, কিন্তু কোয়ার্টার ফাইনালে রাশিয়ার কাছে হেরে বিদায় নেয়।
স্থান নির্নায়ক রাউন্ডে লক্ষ্মীরানী ব্যাক্তিগত ইভেন্তে ৪৩তম স্থান লাভ করেন। এরপর রাউন্ডে ৬৪এ তিনি স্লোভাকিয়ার আলেকজান্দ্রা লংগোভার এর কাছে পরাস্ত হন।
দার্জিলিং রোপওয়ে
দার্জিলিং রোপওয়ে হল পশ্চিমবঙ্গ রাজ্যের দার্জিলিং-এর একটি রোপওয়ে পরিবহন ব্যবস্থা। এটি দার্জিলিং ও সিংলাবাজার এর মধ্যে পরিসেবা প্রদান করে। এই রোপওয়ে পরিবহন দার্জিলিং-এর পর্যটন ক্ষেত্রে এক অন্যতম আকর্ষন।
১৯৬৮ সালে প্রথম দার্জিলিং ও সিংলাবাজার এর মধ্যে এই পরিবহন ব্যবস্থা চালু হয়। এই রোপওয়ে পথের নীচে রয়েছে রাম্মাম নদী ও রাম্মাম উপত্যকা। ২০০৩ সালে এই রোপওয়ে পরিসেবায় এক দূর্ঘটনা ঘটে; যার ফলে ৪ জন পর্যটকের মৃত্য হয়। এরপর পরিসেবা ৮ বছর বন্ধ থাকে এবং ২০১২ সালের ২ ফেব্রুয়ারি আবার পরিসেবা শুরু হয়।
কেট ক্যাম্পবেল
কেট নাতালি ক্যাম্পবেল, ওএএম (; জন্ম: ২০ মে, ১৯৯২) মালাউইর ব্লানতায়ার এলাকায় জন্মগ্রহণকারী বিশিষ্ট প্রতিযোগিতাধর্মী অস্ট্রেলীয় প্রমিলা সাঁতারু। ২০০৮ সালের গ্রীষ্মকালীন অলিম্পিকে দুইটি ব্রোঞ্জপদক ও ২০১২ সালের গ্রীষ্মকালীন অলিম্পিকে একটি স্বর্ণপদক লাভ করেছেন তিনি। ১০০ মিটারের ব্যক্তিগত মুক্তসাঁতার বিষয়ের শর্ট ও লং কোর্সের উভয় বিভাগে বর্তমান বিশ্বরেকর্ডের অধিকারীনি কেট ক্যাম্পবেল।
২০০১ সালে তার পরিবার মালাউই থেকে অস্ট্রেলিয়ায় চলে আসে। এর অল্প কিছুদিন পরই তিনি প্রতিযোগিতামূলক সাঁতারের সাথে জড়িয়ে পড়েন। ২০০৭ সালে সিডনিতে অনুষ্ঠিত অস্ট্রেলীয় যুব অলিম্পিক উৎসবে অংশ নেন। ৫০ মিটার ব্যক্তিগত মুক্তসাঁতার ও ৪×১০০ মিটার ফ্রিস্টাইল রিলেতে অংশ নিয়ে দুইটি স্বর্ণপদক লাভ করেন তিনি। ২০০৮ সালের জাপান ওপেনে ৫০ মিটার ফ্রিস্টাইলে বিজয়ী হন। এতে স্বদেশী লিবি ট্রিকেটকে পরাজিত করেন এবং নতুন অস্ট্রেলীয় ও কমনওয়েলথ রেকর্ড গড়েন ২৪.৪৮ সেকেন্ড সময় নিয়ে।
কমার্শিয়াল সুইমিং ক্লাবে সিমন কুসাকের কাছে প্রশিক্ষণ গ্রহণ করেন। কুইন্সল্যান্ডের ব্রিসবেনে অবস্থিত কেনমোর স্টেট হাইস্কুলে মাধ্যমিক পর্যায়ের শিক্ষা সমাপন করেন তিনি। পাঁচ ভাই-বোনের মধ্যে তিনি সবার বড়। তার এক বোন ব্রন্টেও সাঁতারু। দুজনে একই বিষয়ে ২০১২ সালের গ্রীষ্মকালীন অলিম্পিকে অংশ নিয়েছিলেন।
লন্ডনে অনুষ্ঠিত ২০১২ সালের গ্রীষ্মকালীন অলিম্পিকে অস্ট্রেলিয়ার দলগত ৪×১০০ মিটার ফ্রিস্টাইল রিলেতে স্বর্ণপদক জয়ী দলের অন্যতম সদস্য ছিলেন তিনি। মহিলাদের ৫০ মিটার ফ্রিস্টাইলে দুই বোন একই হিটে সাঁতার কেটেছিলেন। তিনি তৃতীয় ও ব্রন্টে দ্বিতীয় হন। এরপর সেমি-ফাইনালে তারা যথাক্রমে দশম ও নবম স্থান দখল করেন।
২০১৬ সালের অস্ট্রেলীয় সুইমিং চ্যাম্পিয়নশীপের ১০০ মিটার ফ্রিস্টাইলে জয়ী হন। ফলশ্রুতিতে রিও অলিম্পিকে অংশগ্রহণের যোগ্যতা লাভ করেন। ৫০ মিটার ফ্রিস্টাইলের সেমিফাইনালে ২৩.৯৩ সময় নিয়ে অস্ট্রেলীয় রেকর্ড গড়েন। টেক্সটাইল সুইমস্যুট পরিধান করে এ দ্রুততম সময় নেন তিনি। এরফলে ৫০ মিটার ফ্রিস্টাইলের ফাইনালে জয় পান ও অলিম্পিকের পথে পাড়ি জমান। এতে ২৩.৮৪ সময় নিয়ে নিজের রেকর্ডকে আরও উন্নততর করেন। পাশাপাশি অলিম্পিক দলের ৪×১০০মিটার ফ্রিস্টাইল ও ৪×১০০মিটার রিলেতেও প্রতিদ্বন্দ্বিতা করার সুযোগ ঘটে তার। তন্মধ্যে ফ্রিস্টাইলে নতুন বিশ্বরেকর্ডের ভাগীদার হন তিনি। ২০১৬ সালের অস্ট্রেলীয় গ্রাঁ প্রি মিটে ৫২.০৬ সময়ে লং কোর্সের ১০০ মিটার ফ্রিস্টাইলে বিশ্বরেকর্ড গড়েন। সুপার স্যুইট যুগে ব্রিটা স্টিফেনের গড়া বিশ্বরেকর্ডের চেয়ে এ রেকর্ডটি মাত্র ০.০১ সেকেন্ড কম ছিল।
কলকাতা রোপওয়ে
কলকাতা রোপওয়ে হল কলকাতা শহরের একটি প্রস্তাবিত রোপওয়ে পরিবহন ব্যবস্থা। সমস্ত রোপওয়ে ব্যবস্থা গুলি ঝুলন্ত কেবলের সঙ্গে সরলরেখা ধরে চলাচল করায় কেবল কারগুলো বাঁক নিতে পারেনা; কিন্তু কলকাতায় তৈরি কেবল কারগুলো বাঁক নিতে পারবে, ফলে প্রকল্পটি সমাপ্তের পর কলকাতা রোপওয়ে ব্যবস্থা হবে বিশ্বের প্রথম বাঁক নিয়ে চলাচল কারি রোপওয়ে বা কেবল কার ব্যবস্থা।
কলকাতা শহরে দিন দিন জনসংখ্যা বৃদ্ধির ফলে সড়ক পথে যাত্রি বাড়ায় মেট্রো, ট্রাম, বাস, অটো, টেক্সি প্রভৃতি পরিসেবা থাকার পরও যানজট বাড়ছে। তাই শহরে রোপওয়ে পরিসেবা চালুর ব্যবস্থা নেওয়া হয়েছে। প্রথমে দক্ষিণ কলকাতাযর জোকায় ৫০০ মিটার দৈর্ঘের পরিক্ষামূলক রোপওয়ে ব্যবস্থা চালু করা হয়েছে ও তা সফলও হয়েছে। বর্তমানে এই ব্যবস্থাটি সমগ্র কলকাতা শহর জুড়ে চালুর পরিকল্পনা নেওয়া হয়েছে।
কলকাতা রোপওয়ে ব্যবস্থায় প্রথম পর্যায় ২টি রুট এর পরিকল্পনা করা হয়েছে; এগুলো হলোঃ
রোপওয়ে ব্যবস্থায় ৭৫০ মিটার পর পর রোপওয়ে স্টেশন গড়া হবে।
অ্যাডাম পিটি
অ্যাডাম পিটি (; জন্ম: ২৮ ডিসেম্বর ১৯৯৪) আটোজেটার এলাকায় জন্মগ্রহণকারী বিশিষ্ট প্রতিযোগিতাধর্মী ইংরেজ সাঁতারু। বুকসাঁতারে তিনি তার দক্ষতা প্রদর্শন করে চলেছেন। ১০০ মিটার বুকসাঁতারের বর্তমান বিশ্বরেকর্ডের অধিকারী তিনি। অলিম্পিক গেমস, ফিনা বিশ্ব চ্যাম্পিয়নশীপ ও ইউরোপীয় চ্যাম্পিয়নশীপে গ্রেট ব্রিটেনের এবং কমনওয়েলথ গেমসে ইংল্যান্ডের প্রতিনিধিত্ব করছেন। এছাড়াও ২০১৬ সালের রিও অলিম্পিকে পুরুষদের ১০০ মিটার ব্রেস্টস্ট্রোকে স্বর্ণপদক জয় করেছেন তিনি।
স্টাফোর্ডশায়ারের আট্টোজেটার এলাকায় জন্মগ্রহণকারী পিটি পেইনস্লে ক্যাথলিক কলেজ ও ডার্বি কলেজে অধ্যয়ন করেন। শৈশবে জলভীতি তার মনে কাজ করে ও স্নান করতে ভয় পেতেন।
ডার্বি সিটি সুইমিং ক্লাবে প্রশিক্ষণ গ্রহণ করেন। সাবেক অলিম্পিক সাঁতারু মেলানি মার্শাল তাকে কোচিং করাতেন। ডার্বিশায়ারের রেপটন গ্রামে অবস্থিত সহশিক্ষাক্রমিক বোর্ডিং স্বাধীন স্কুলরূপে পরিচিত রেপটন স্কুলে সপ্তাহে আটবার প্রশিক্ষণ নেন তিনি। এছাড়াও দুই মেয়াদে লাফবোরা বিশ্ববিদ্যালয়ে প্রশিক্ষণ নিয়েছেন। ১৪ বছর বয়সে পিটি'র ফ্রিস্টাইলে ক্রীড়াশৈলী মার্শালের মনঃপুত হয়নি। কিন্তু, ব্রেস্টস্ট্রোকে তার বিশেষ কিছু গুণের সন্ধান পান তিনি।
ডেনমার্কের হার্নিংয়ে অনুষ্ঠিত ইউরোপীয় শর্ট কোর্স চ্যাম্পিয়নশীপের মাধ্যমে বড়দের বিভাগে অংশগ্রহণ ঘটে তার। সেখানে তিনটি বিষয়ে নিজস্ব সেরা ক্রীড়াশৈলী প্রদর্শন করেন।
পিটি ১০০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন, ২০১৪ ও ২০১৬ সালের ইউরোপীয় চ্যাম্পিয়ন এবং ২০১৪ সালের কমনওয়েলথ চ্যাম্পিয়ন। ৫০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন ও ২০১৪ সালের ইউরোপীয় চ্যাম্পিয়ন তিনি। গ্রেট ব্রিটেনের সদস্যরূপে মিশ্র মিডলে রিলে শিরোপা জয় করেন। ৫ আগস্ট, ২০১৫ তারিখ পর্যন্ত তিনটে বিষয়ের সবকটিতেই বিশ্বরেকর্ডের অধিকারী তিনি। প্রথম সাঁতারু হিসেবে বিশ্ব চ্যাম্পিয়নশীপের এক আসরের স্প্রিন্ট ব্রেস্টস্ট্রোক উভয় বিভাগের শিরোপা লাভ করেন। এছাড়াও, এক বিশ্ব চ্যাম্পিয়নশীপে সর্বাপেক্ষা সফলতম ব্রিটিশ সাঁতারু তিনি।
স্কটল্যান্ডের গ্লাসগোতে অনুষ্ঠিত ২০১৪ সালের কমনওয়েলথ গেমসে অংশ নেন তিনি। ৫০ মিটার, ১০০ মিটার ও ২০০ মিটার ব্রেস্টস্ট্রোক এবং ৪×১০০ মিটার মিডলে রিলে - এ চারটি বিষয়ে তার অংশগ্রহণ ছিল। তন্মধ্যে ফাইনালে দক্ষিণ আফ্রিকান ক্যামেরন ফন দার বার্গের তুলনায় ০.০২ সেকেন্ডের ব্যবধানে ২৬.৭৮ সময় নিয়ে দ্বিতীয় হন। কিন্তু ১০০ মিটারে বার্গের তুলনায় ০.৩৪ সেকেন্ডের ব্যবধানে ৫৮.৯৪ সময় নিয়ে প্রথম স্থান দখল করেন। অলিম্পিক চ্যাম্পিয়ন ও বিশ্বরেকর্ডের অধিকারী বার্গের এতে জয়লাভের সম্ভাবনা থাকলেও পিটি ব্রিটিশ ব্যক্তি হিসেবে রেকর্ড সময় নিয়ে এ বিষয়ে বিজয়ী হন। ২০০ মিটার ব্রেস্টস্ট্রোকে ০.১৫ সেকেন্ডের জন্য পদক হাতছাড়া করেন ও প্রথম স্থান অধিকারী স্কটল্যান্ডীয় রস মারডকের তুলনায় ২.৭২ সেকেন্ড দূরত্বে ছিলেন। তবে ২৯ জুলাই, ২০১৪ তারিখে অনুষ্ঠিত মিডলে রিলেতে স্থান দখল করেছিলেন। রেবেকা অ্যাডলিংটন তার পরামর্শকের দায়িত্ব পালন করতেন।
২০১৫ সালের ফিনা বিশ্ব অ্যাকুয়াটিক চ্যাম্পিয়নশীপে ব্রেস্টস্ট্রোকের তিনটি বিষয়ের সবকটিতেই প্রতিদ্বন্দ্ব্বিতা করেন। তন্মধ্যে ১০০ মিটার ব্রেস্টস্ট্রোকে দুইবার চ্যাম্পিয়নশীপ রেকর্ড ভঙ্গ করেন ও প্রথমবারের মতো বিশ্ব চ্যাম্পিয়ন হন। রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ১০০ মিটার ব্রেস্টস্ট্রোকে অংশ নেন। হিটে নিজস্ব বিশ্বরেকর্ড পুণরায় ভেঙে ফেলে নতুনভাবে গড়েন পিটি।
ডোয়াইন জনসন অভীনিত চলচিত্রের তালিকা
এটি পেশাদার কুস্তিগীর থেকে অভিনেতায় পরিণত হওয়া ডোয়াইন জনসন চলচ্চিত্রসমূহের তালিকা। তার অভিনীত ২০০২ সালের "দ্যা স্ক্রোরপিওন কিং" এবং ২০০১ সালে মুক্তিপ্রাপ্ত "দ্যা মাম্মী রিটার্ন (২০০১)" দুটি জনপ্রিয় চলচ্চিত্র।
এই চলচ্চিত্রের তালিকায় চলচ্চিত্রের নাম, তার অভিনীত চরিত্র এবং সম্পর্কিত অন্যান্য বিষয়াবলী রয়েছে। এটিতে আরো রয়েছে তার উপস্থাপিত টিভি সিরিজ এবং ডকুমেন্টারি এবং প্রকল্প; কিন্তু অন্তর্ভুক্ত করা হয়নি তার প্রো-কুস্তি উপস্থিতি।
রাম্মাম নদী
রাম্মাম নদী হলো ভারতের পশ্চিমবঙ্গ রাজ্যের দার্জিলিং জেলায় প্রবাহিত একটি জল প্রবাহিকা। এই নদীটি সিঙ্গালিলা পর্বত শৃঙ্গ থেকে উৎপন্ন হয়ে দার্জিলিং শহরের পাশ দিয়ে প্রবাহিত হয়ে রঙ্গীত নদীর সঙ্গে মিলিত হয়েছে।
রাম্মাম নদীর উপর রাম্মাম জলবিদ্যুৎ কেন্দ্র করে উঠেছে। বর্তমানে এই নদীর উপর রাম্মাম জলবিদ্যুৎ কেন্দ্র-৩ গঠন করার পরিকল্পনা নেওয়া হয়েছে। এই কেন্দ্রটি থেকে ৮৪ মেগাওয়াট বিদ্যুৎ উৎপাদিত হবে।
মঙ্গলদৈ লোকসভা কেন্দ্র
মঙ্গলদৈ হলো ভারতের আসামের একটি লোকসভা কেন্দ্র।
মঙ্গলদৈ লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
বোম্বাইলা দেবী লাইশ্রাম
বোম্বাইলা দেবী লাইশ্রাম (জন্মঃ ২২ ফেব্রুয়ারি ১৯৮৫) হরেন একজন খ্যাতনামা ভারতীয় মহিলা তীরন্দাজ যিনি ২০০৭ সাল থেকে আন্তর্জাতিক ক্রীড়াঙ্গনে ভারতের প্রতিনিধিত্ব করে চলেছেন। মণিপুরএর পশ্চিম ইম্ফলের জন্মানো এই তীরন্দাজ ১৯৯৭ সালে জাতীয় স্তরে প্রথম আত্মপ্রকাশ করেন।
বোম্বাইলা দেবী ২০০৮ বেজিং অলিম্পিকে মহিলাদের ব্যাক্তিগত এবং দলগত বিভাগে ভারতের প্রতিনিধিত্ব করেন। দলগত বিভাগে যোগ্যতা অর্জনকারী রাইন্ডে তিনি দোলা ব্যানার্জি এবং প্রানিথা ওয়াধিনেনী কে সঙ্গে নিয়ে ষষ্ঠ স্থান অর্জন করেন। রাউন্ড অফ সিক্সটিন এ তারা বাই পান, কিন্তু কোয়ার্টার ফাইনালে চীনএর কাছে ২০৬-২১১ পয়েন্ট এ পরাস্ত হন। বেজিং অলিম্পিকে ব্যাক্তিগত বিভাগে যোগ্যতা অর্জনকারী রাউন্ডে তিনি ২২ তম স্থানে শেষ করেন, কিন্তু রাউন্ড অফ সিক্সটি ফোর এ পোল্যান্ড এর ইয়োনা মার্কিনকিউজেক এর কাছে ১০১-১০৩ পয়েন্টে হেরে যান।
২০১২ সালের ৩০শে জুলাই লন্ডন অলিম্পিকে মহিলাদের ব্যাক্তিগত রিকার্ভ বিভাগে মেক্সিকোর এইডা রোমান এর কাছে ২-৬ পয়েন্টে হেরে বোম্বাইলা দেবী লাইশ্রাম দ্বিতীয় রাউওন্ড থেকে ছিটকে যান। দলগত বিভাগে ভারতীয় মহিলাদল প্রথম এই রাউন্ডেই ডেনমার্কের কাছে ২১০-২১১ পয়েন্টে হেরে ছিটকে যান।
২০১৬ রিও অলিম্পিক এ যোগ্যতা অর্জনকারী ভারতীয় দলের সদস্যা তিনি। লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান অর্জনকারী রাউন্ডে সপ্তম স্থানে শেষ করেছেন। তারা রাইন্ড অফ সিক্সটিন ম্যাচে কলম্বিয়াকে হারিয়ে শেষ আটে পৌঁছায় কিন্তু কোয়ার্টার ফাইনাল ম্যাচে রাশিয়ার কাছে হেরে যায়।
২০১৬ রিও অলিম্পিকে মহিলাদের ব্যাক্তিগত বিভাগে বোম্বাইলা দেবী অস্ট্রিয়ার লরেন্স বাল্ড্যাফ এর মুখোমুখি হন এবং ৬-২ পয়েন্টে ম্যাচ জিতে পরবর্তী রাউন্ডে প্রবেশ করেন। রাউন্ড অফ থার্টি টু এও চাইনিস তাইপেই এর শিই-চিয়া লিন কে ৬-২ পয়েন্টে হারিয়ে রাউন্ড অফ সিক্সটিন এ পদার্পন করেন। পরবর্তীকালে তিনি রাউন্ড অফ সিক্সটিন এই মেক্সিকোর আলেকজান্দিয়া ভালেন্সিয়ার কাছে ২-৬ পয়েন্টে পরাজিত হন।
সৌম্যজিৎ ঘোষ
সৌম্যাজিত ঘোষ পশ্চিমবঙ্গ এর শিলিগুড়ি নিবাসী টেবিল টেনিস খেলোয়াড়। ভারতীয় টেবিল টেনিস খেলোয়াড়দের মধ্যে তিনি সবচেয়ে কম বয়সে অলিম্পিকে প্রতিদ্বন্দ্বিতা করার যোগ্যতা লাভ করেছিলেন ২০১২র লন্ডন অলিপমিক গেমসে। ১৯ বছর বয়সে ৭৪ তম জাতীয় টেবিল টেনিস প্রতিযোগীতায় শরাথ কামাল কে পরাজিত করে তিনি সবচেয়ে কম বয়সে জাতীয় সেরার শিরোপা লাভ করেছিলেন। সৌম্যাজিত ব্যাংগালোর এর জিও স্পোর্টস ফাউন্ডেশন এর দ্বারা সমর্থিত এবং ২০১২ সাল থেকে এই সংগঠন এর স্কলারশিপ পোগ্রামের অন্তর্ভুক্ত।
পশ্চিমবঙ্গএর শিলিগুড়ি শহরের এক মধ্যবিত্ত পরিবারে সৌম্যজিত এর জন্ম, তার পিতা হরি শঙ্কর ঘোষ শিলিগুড়ি পুরসভার কর্মী, মা গৃহবধূ। সৌম্যজিত পিতামাতার একমাত্র সন্তান। ভারতে তিনি পাটিয়ালার NIS বেস এ কোচ ভবানী মুখার্জীর তবত্তাবধান এ অনুশীলন করেন। যখন বিদেশে থাকেন তখন তিনি সুইডেনের ফালকেনবার্গে কোচ পিটার কার্লসন এর তবত্তাবধান এ অনুশীলন করেন। ২৬শে আগস্ট ২০১৪ র হিসাব অনুসারে সৌম্যজিত ঘোষ ভারতের চার নম্বর টেবিল টেনিস খেলোয়ার ছিলেন।
২০১০ সালে সৌম্যজিত বাহরিনএ অনুষ্ঠিত বিশ্ব জুনিয়র চ্যাম্পিয়নশিপ এ মিক্সড ডাবলস বিভাগে ব্রোঞ্জ পদক পান। ২০১১ সালের বিশ্ব জুনিয়র চ্যাম্পিয়নশিপে কোয়ার্টার ফাইনালে সাউথ কোরিয়ার বিরুদ্ধে দুটি সিঙ্গেলস ম্যাচেই জিতে জাতীয় টেবিল টেনিস দলের জন্য ব্রোঞ্জ পদক নিয়ে আনেন। ২০১১র এশিয়া জুনিয়র চ্যাম্পিয়নশিপে ভারতীয় টেবিল টেনিস দলের গুরুত্বপূর্ন সদস্য ছিলেন।
২০১৩ সালে ৭৪তম জাতীয় টেবিল টেনিস চ্যাম্পিয়ানশিপের ফাইনালে ছয় বার জয়ী শারাথ কামালকে পরাস্ত করে সর্বকনিষ্ট জাতীয় চ্যাম্পিয়ন হিসাবে রেকর্ড সৃষ্টি করেন। কর্নাটকএর ধারওয়াদ এ আন্তঃপ্রতিষ্ঠান টেবিল টেনিস চ্যাপমিয়নশিপে সিঙ্গেলস এ জয়লাভ করে তিনি তার পারফরমেন্স বজায় রাখেন। স্যান্টোসে অনুষ্ঠিত ব্রাজিল ওপেন প্রতিযোগীতায় অনূর্ধ্ব একুশ বিভাগে সিঙ্গেলস জয় করেন।
২০১৪ সালে গোয়ায় অনুষ্ঠিত লুসোফোনিয়া গেমস এ তিনি মিক্সড ডাবলস এবং পুরুষদের দলগত ইভেন্ট এ সবর্নপদক জয় করেন এবং পুরুষ সিঙ্গেলস ও ডাবলস বিভাগে যথাক্রমে রৌপ্য এবং ব্রোঞ্জ পদক লাভ করেন। ২০১৪ সালে পাটনায় অনুষ্ঠিত সিনিয়র ন্যাশনাল র‍্যাংকিং টেবিল টেনিস চ্যাম্পিয়নশিপে তিনি কোয়ার্টার ফাইনালিস্ট হন। ২০১৪ র গ্লাসগো কমনওয়েলথ গেমসে সৌম্যজিত পুরুষ সিঙ্গেলস ও ডাবলস উভয় বিভাগেই কোয়ার্টার ফাইনালে পৌঁছান এবং দলগত ইভেন্টে তিনি সেমিফাইনাল অবধি পৌঁছান।
সৌম্যাজিত ২০১৬ রিও অলিম্পিকে অংশগ্রহণের যোগ্যতা অর্জন করেন ১৪ই এপ্রিল, ২০১৬ তে পুরুষদের ব্যাক্তিগত ইভেন্টে প্রথম রাউন্ডেই থাইল্যান্ড এর এর কাছে হেরে অলিম্পিক অভিযান শেষ করেন।
সংগ্রামপুঞ্জি জলপ্রপাত
সংগ্রামপুঞ্জি জলপ্রপাত বাংলাদেশের সিলেট বিভাগের সিলেট জেলার গোয়াইনঘাট উপজেলার অন্তর্গত একটি জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে।
জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি।
জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত।
ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা এক অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত।
কয়েক ধাপবিশিষ্ট প্রপাতটির খানিকটা দূর থেকেই এর পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি। তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।
১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার।
জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত।
কবিতা রাউত
কবিতা রাউত (জন্মঃ ৫ মে ১৯৮৫) হলেন ভারতের মহারাষ্ট্রএর নাসিক অঞ্চলের একজন দীর্ঘ দূরত্বের দৌড়বীর। ১০ কিলমিটারের পথ দৌড়ানোয় তার ৩৪ মিনিট ৩২ সেকেন্ডের জাতীয় রেকর্ড আছে। এছাড়া তার বর্তমান অর্ধেক ম্যারাথনেও ১ ঘন্টা ১২ মিনিট ৫০ সেকেন্ডের জাতীয় রেকর্ড আছে। ২০১০ সালের কমনওয়েলথ গেমসে ১০,০০০ মিটার দৌড়ে তিনি ব্রোঞ্জ পদক জিতেছিলেন। কবিতা রাউত প্রথম ভারতীয় মহিলা যিনি কমনওয়েলথ গেমসে স্বতন্ত্র ভাবে পদক জিতেছিলেন। সেই বছর (২০১০ সালে) এশিয়ান গেমসেও ১০,০০০ মিটার দৌড়ে তিনি রৌপ্যপদক জয়ী হয়েছিলেন।
৫ মে ১৯৮৫ সালে কবিতা রাউত মহারাষ্ট্রএর নাসিক-এর হরসুলের কাছে সাওয়ারপদা গ্রামে একটি আদিবাসী পরিবারে জন্মগ্রহন করেন। বর্তমানে তিনি অয়েল অ্যান্ড ন্যাচারাল গ্যাস কর্পোরেশন (ONGC)-এ কর্মরতা।
১০ নভেম্বর ২০০৯ সালে চীনের গুয়াংঝাউ তে ১৮তম এশিয়ান অ্যাথলেটিক চ্যাম্পিয়নশিপ এ ৫০০০মিটার দৌড়ে কবিতা ব্রোঞ্জ পদক জিতে ছিলেন এবং তাঁর ব্যক্তিগত শ্রেষ্ঠ সময় ছিল ১৬:০৫.৯০ মিনিট। ১৮ই মে ২০১০ সালে কোচিতে ৫০ তম ন্যাশনাল ওপেন অ্যাথলেটিক মিট এ ১০০০০মিটার দৌড়ে কবিতা সবর্ন পদক জয়ী হন। তাঁর সময় ছিল ৩২:৪১.৩১মিনিট, যা ছিল প্রীজা শ্রীধরনের পূর্ববর্তী রেকর্ডের থেকেও কম।
২০১০ সালের ৮ই অক্টোবর দিল্লীতে অনুষ্ঠিত কমনওয়েলথ গেমসে ১০০০০ মিটার দৌড়ে রাউত ব্রোঞ্জ পদক জেতেন এবং তাঁর সময় ছিল ৩৩:০৫.২৮ মিনিট। ১৯৫৮ সালে কার্ডিফ কমনওয়েলথ গেমসে ৪৪০ ইয়ার্ডে মিলখা সিং এর সোনা পাওয়ার পরবর্তী ৫০ বছরেরও বেশি সময় পরে এটাই ছিল কোনো ভারতীয় ক্রীড়াবিদের প্রথম স্বতন্ত্র ভাবে ট্র্যাক পদক জয়। তাছাড়া কমনওয়েলথ গেমসের ইতিহাসেও ভারতীয় মহিলার স্বতন্ত্র ভাবে প্রথমবার পদক অর্জন করা।
২১শে নভেম্বর ২০১০ সালে চীনের গুয়াংঝাউতে অনুষ্ঠিত ২০১০ এশিয়ান গেমসে ১০০০০ মিটার রেসে কবিতা রৌপ্যপদক জিতে ছিলেন এবং তাঁর ব্যাক্তিগত শ্রেষ্ঠ সময় ছিল ৩১:৫১.৪৪মিনিট। এই পদক ভারতের জন্য দ্বৈত জয় ছিল, এই একই ইভেন্টে প্রীজা শ্রীধরন ৩১:৫০.৪৭ মিনিট এর রেকর্ড তৈরী করে সবর্নপদক জিতেছিলেন।
রাউত ২০১১ সালে ন্যাশনাল গেমস অফ ইন্ডিয়াতে ৫০০০/১০০০০মিটার ডাবলস এ দুটি ইভেন্টেই গেমস রেকর্ড তৈরী করে তাঁর পরবর্তী সিজন শুরু করেছিলেন।
বর্তমানে ব্যাংগালোরের সানফিস্ট ওয়ার্ল্ড ১০কে(Sunfeast World 10K) তে ১০কিলোমিটার পথদৌড়ে কবিতার ৩৪:৩২মিনিট এর ভারতীয় জাতীয় রেকর্ড আছে। তিনি অর্জুন পুরস্কার প্রাপ্ত হন।
আরাধনা (১৯৭৯-এর চলচ্চিত্র)
আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মীধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে।
ভাইয়ের আদুরে বোন রূপা ভালোবেসে বিয়ে করে ডাক্তার আশিককে। কিন্তু বিয়ের রাতেই এক দুর্ঘটনায় মারা যায় আশিক। এই সংবাদ সহজভাবে নিতে পারে না রূপা। সে মানসিকভাবে দুর্বল হয়ে পরে। ভাই আবুল হাসান তাকে মিথ্যে আশ্বাস দেয় যে আশিক ফিরে আসবে। একদিন আশিক আসে কিন্তু সে রূপার স্বামী আশিক না বরং তার মত দেখতে ডাক্তার মাসুদ। রূপা তাকে তার স্বামী ভেবে নেয়। মাসুদ সব জানার পর রূপাকে প্রফেসর কাদেরের চিকিৎসা নেওয়ার জন্য শহরে নিয়ে যেতে বলে। আবুল হাসান রূপাকে নিয়ে শহরে যায়। তারা হোটেলে থাকা শুরু করে যেখানে মাসুদ প্রতিদিন তাকে এসে দেখে যায়। অন্যদিকে মাসুদের স্ত্রী পারুল তা জানতে পেরে হোটেলে এসে আবুল হাসান ও রূপাকে শাসায়। পরে সে তার ভুল বুঝতে পেরে তাদের নিজের বাড়িতে নিয়ে যায়। সেখানে নতুন ঘটনার উদয় হয়।আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার।
৫ম জাতীয় চলচ্চিত্র পুরস্কার
মৌমা দাস
মৌমা দাস (জন্মঃ ২৪ ফেব্রুয়ারী ১৯৮৪) ভারতের পশ্চিমবঙ্গের একজন খ্যাতনামা টেবিল টেনিস খেলোয়াড়। তার জন্ম এবং বেড়ে ওঠা কলকাতা শহরে। ২০১৩ সালে তিনি অর্জুন পুরুস্কার পান। ২০০৪ এথেন্স অলিম্পিকে মৌমা একক এর প্রতিদ্বন্দ্বিতা করেন। তার প্রথম অলিম্পিকে আত্মপ্রকাশের ১২ বছর পর মৈমার দ্বিতীয় বার অলিম্পিকে প্রতিদ্বন্দ্বিতা ২০১৬ রিও অলিম্পিকে।
ডিসেম্বর ২০১৫ সালে কমনওয়েলথ চ্যাম্পিয়নশিপে মৌমা দাস দলগত পদক ছাড়াও এককে রৌপ্যপদক লাভ করেন এবং ভারতীয় টেবিল টেনিস খেলোয়াড়দের মধ্যে সর্বোচ্চ কমনওয়েলথ পদক জয়ের সন্মান লাভ করেন।
এপ্রিল ২০১৫তে হংকং শহরে অনুষ্ঠিত এশিয়ান বাছাইপর্ব টুর্নামেন্টে মৌমা ২০১৬ তে রিও অলিম্পিকে যাওয়ার যোগ্যতা অর্জন করেন। রিও অলিম্পিকে তাঁর অবস্থান ছিল স্বল্পকালীন কারণ মহিলাদের ব্যক্তিগত বিভাগের প্রথম রাউন্ডেই অনেক উপরের র‍্যাংক বিশিষ্ট রোমানীয় খেলোয়াড় ড্যানিয়েলা ডোডিয়ানের কাছে পর্যদুস্ত হন।
সর্বোচ্চ রেকর্ডসমূহ
জম্বু দ্বীপ
জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।
অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।
দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়। এই দ্বীপটি গঙ্গার ব-দ্বীপের অংশ।
ব্রাহ্মণবাড়িয়া শহীদ স্মৃতিসৌধ
মুক্তিযুদ্ধের চুড়ান্ত পর্যায়ে ১৯৭১ সালের ডিসেম্বরে ব্রাহ্মণবাড়িয়ায় পাকিস্তানি বাহিনীর একটি ট্যাঙ্ক বিধ্বস্ত হয়। মুক্তিবাহিনীর প্রচন্ড আক্রমণে পাকিস্তানি বাহিনী ট্যাঙ্কটি ফেলে রেখেই পশ্চাদপসরণ করতে বাধ্য হয়। পরে ব্রাহ্মণবাড়িয়ার মুক্তিযোদ্ধারা ট্যাঙ্কটি শহরের ফারুকি পার্কে মুক্তিযুদ্ধের প্রতীক হিসেবে স্থাপন করেন। কিন্তু ১৯৮২ সালে সামরিক শাসন জারির পর ১৯৮৩ সালে এই ট্যাঙ্ক কুমিল্লা সেনানিবাসের সামরিক যাদুঘরে সরিয়ে নেওয়ার উদ্যোগ গ্রহণ করলে এ নিয়ে স্থানীয় মুক্তিযোদ্ধা নেতৃবৃন্দ প্রতিরোধ সৃষ্টি করেন। পরবর্তীতে তৎকালীন জেলা প্রশাসকের উদ্যোগে মুক্তিযোদ্ধা নেতৃবৃন্দের উপস্থিতিতে সেনা কর্মকর্তাদের সাথে একটি সমঝোতা সভা অনুষ্ঠিত হয়। সেই সভায় মুক্তিযুদ্ধের স্মারক হিসেবে সামরিক স্থাপনায় ট্যাঙ্কটি সংরক্ষণের স্বার্থে কুমিল্লা সেনানিবাস কর্তৃপক্ষের নিকট হস্তান্তর এবং সে ট্যাঙ্কটির স্থলে মুক্তিযুদ্ধের স্মৃতি স্বরূপ একটি মনোরম স্মৃতিসৌধ নির্মাণের সর্বসম্মত সিদ্ধান্ত গৃহীত হয়। এর প্রেক্ষিতে ১৩ এপ্রিল ১৯৮৩ সালে কুমিল্লা অঞ্চলের তত্কালীণ সামরিক আইন প্রশাসক ব্রাহ্মণবাড়িয়া ফারুকি পার্কে সেই ট্যাঙ্কটির স্থানে একটি আকর্ষণীয় স্মৃতিসৌধ নির্মাণের প্রতিশ্রুতি দিয়ে ট্যাঙ্কটি স্থানান্তর করে কুমিল্লা সেনানিবাসে নিয়ে যান। এরই ধারাবাহিকতায় ১৯৮৪ সালের ১৯ মে ফারুকি পার্কে “ব্রাহ্মণবাড়িয়া শহীদ স্মৃতিসৌধ” এর ভিত্তিপ্রস্তর স্থাপিত হয় এবং ১৯৮৫ সালে এর নির্মাণ কাজ শেষ হয়।
ভিত্তিপ্রস্তর স্থাপন করেনঃ ব্রিডেডিয়ার আ ম সা আমিন
স্থপতিঃ মহিউদ্দিন আহাম্মেদ খান
উদ্বোধনঃ সাবেক রাষ্ট্রপতি আলহাজ হুসেইন মুহাম্মদ এরশাদ
নির্মাণকালঃ ১৯৮৪-১৯৮৫
নির্মাণ ব্যয়ঃ ৪ (চার) লক্ষ টাকা
সূত্র: ব্রাহ্মণবাড়িয়া শহীদ স্মৃতিসৌধ-এর ইতিহাস ফলক।
অবতার সিং (জুডোকা)
অভতার সিং (জন্ম: ৩ এপ্রিল ১৯৯২) একজন ভারতীয় জুডোকা, যিনি ব্রাজিলের রি দি জেনেরিও শহরে অনুষ্ঠিত ২০১৬ গ্রীষ্মকালীন অলিম্পিকে প্রতিদ্বন্দ্বিতা করার জন্য যোগ্যতা অর্জন করেছেন।
অভতার সিং ১৯৯২ সালের ৩ এপ্রিল ভারতের পাঞ্জাব রাজ্যের গুরুদাসপুরে জন্মগ্রহণ করেন। তিনি তার পরিবারের সাথে কোথে ঘুরালা গ্রামে তার পিতার ফার্মে প্রাথমিক জীবন অতিবাহিত করেন। সিং বর্তমানে পাঞ্জাব পুলিশ বিভাগে সহকারী সাব ইন্সপেক্টর হিসাবে কর্মরত আছেন।
অবতার সিং স্কটল্যান্ডের গ্লাসগোতে অনুষ্ঠিত ২০১৪ কমনওয়েলথ গেমসে ভারতের প্রতিনিধিত্ব করেন। তিনি পুরুষদের মিডলওয়েট বিভাগে প্রতিদ্বন্দ্বিতা করে ১৬ জনের পর্বে স্কটল্যান্ডের রৌপ্য পদক বিজয়ী ম্যাথিউ পার্সির নিকট পরাজিত হন।
ভারতীয় ফেডারেশনের সাথে সমস্যার ও আর্থিক সংকটের কারণে সিং ২০১৫ থেকে ২০১৬ সালে মাত্র ছয়টি ইভেন্টে অংশগ্রহণ করেছে। ২০১৬ তুরস্কে গ্রান্ড প্রিক্স ইভেন্টে অংশগ্রহণে, তুরস্ক সফরের বিমান টিকেটের টাকা জন্য তার পিতা মাতা তাদের লাইফ সেভিংয়ের টাকা দেন। ২০১৬ দক্ষিণ এশীয় গেমসে তিনি ৯০ কেজি বিভাগে প্রতিদ্বন্দ্বিতা করেন। সেখানে তিনি নেপালের সঞ্জয় রানা ও বাংলাদেশের জাহাঙ্গীর আলমকে পরাজিত করে ফাইনালে উঠেন এবং ফাইনালে ৪৯ সেকেন্ড সময় নিয়ে আফগানিস্তানের মোহাম্মদ কাকরকে পরাজিত করে স্বর্ণ পদক জিতেন। ২০১৬ সালের এপ্রিলে উজবেকিস্তানের তাসখন্দে অনুষ্ঠিত এশিয়ান জুডো চ্যাম্পিয়নশিপে সিং ইরানি জুডোকা সায়েদ মোরারিকে পরাজিত করে সেমিফাইনালে উঠেন কিন্তু সেমিফাইনালে চীনা জুডোকা জিংজাও জেনের নিকট পরাজিত হন এবং স্কোরে পঞ্চম স্থান অর্জন করেন।
২০১৬ বিশ্ব র্যাঙ্কিংয়ে অবতার সিং ২০০ থেকে ৭৯ এ উঠে আসে, যা তার জন্য যথেষ্ট ছিল ২০১৬ রিও অলিম্পিকে পুরুষদের ৯০ কেজি বিভাগে এশিয়া মহাদেশের কোঠা পাওয়ার জন্য।
রিও অলিম্পিক ২০১৬ ছিল অবতার সিংয়ের প্রথম অলিম্পিক গেমসে প্রতিদ্বন্দ্বিতা, যাতে তিনি শরণার্থী অলিম্পিক জুডোকা পোপল মাইসেঙ্গার নিকট ৯০ কেজি বিভাগের প্রথম রাউন্ডেই পরাজিত হন।
আঞ্চলিক পরিবহন কর্তৃপক্ষ
আঞ্চলিক পরিবহন কর্তৃপক্ষ অথবা আঞ্চলিক পরিবহন দপ্তর (RTO/RTA) ভারত সরকার কর্তৃক পরিচালিত একটি সরকারি কর্তৃপক্ষ। এই সংস্থাটি ড্রাইভার সংক্রান্ত তথ্য রক্ষণাবেক্ষণ করা এবং ভারতের বিভিন্ন রাজ্যের যানবাহন নিবন্ধন সম্বন্ধীয় তথ্য সংরক্ষণের কজে নিযুক্ত। এছাড়াও সংগঠনটি ড্রাইভিং লাইসেন্স প্রদান করা, গাড়ি শুল্ক সংগ্রহ করা (যা সড়ক শুল্ক নামেও পরিচিত) এবং ব্যক্তিগতকৃত নিবন্ধীকরণের বিক্রি ইত্যাদিও কর্তৃপক্ষেের দায়িত্ব।
সেই সাথে, যানবাহনের বীমা পরিদর্শন এবং যানবাহন উৎপাদিত দূষণ প্রতিরোধও আঞ্চলিক পরিবহন কর্তৃপক্ষের কাজ।
আঞ্চলিক পরিবহন কর্তৃপক্ষ, শুল্ক আদায় করেনি এমন যানবাহন শনাক্ত করে, এবং ভারতের বিভিন্ন রাজ্যে প্রবেশকরী গাড়ির মালিকদেরও চিহ্নিত করে অথবা যারা নির্ধারিত গতির চাইতে জোরে গাড়ি চালাই গতি ক্যমেরা দ্বারা তাঁদেরকেও চিহ্নিত করা হয়।
বর্তমানে, গাড়ি সংক্রান্ত অপরাধ কমাতে এবং ব্যক্তি নিরাপত্তা উন্নত করতে "উচ্চ সুরক্ষা মূলক নিবন্ধন ফলক"(HSRP)-এর প্রচলন করা হয়েছে। গাড়ি সম্বন্ধিত চোরাই কারবার থেকে নিবৃত্তি পেতেও এই ব্যবস্থাটির সাহায্য নেওয়া যায়।
যদি যানবাহন নিবন্ধন সনদ চুরি হয়ে যায়, হারিয়ে যায়, লেখা খারাপ হয় অথবা সেটি যদি ছিঁড়ে যায় তাহলে গাড়ির মালিক তাঁর সনদের অণুলিপি পেতে সংশ্লিষ্ট আ,প, দপ্তরে আবেদন করতে পারেন। প্রথম দুটি কারণের ক্ষেত্রে পরিবহন আধিকারী কর্তৃক একটি অভিযোগ সংশ্লিষ্ট এলাকার থানাতে দায়ের করা হয়। প্রচলিত রীতি অণুযায়ী কাজ শেষ হওয়ার পর, মালিককে ২৬নং ফর্ম এবং পুলিশ সার্টিফিকেট সহ প্রয়োজনীয় কাগজপত্র নিবন্ধন কর্তৃপক্ষের কাছে জমা দিতে হয়; এর পর মালিককে নিবন্ধন সনদের অণুলিপি প্রদান করা হয়।
কূটনৈতিক এবং অধিনায়কীয় যানবাহন সমূহ, আঞ্চলিক পরিবহন কর্তৃপক্ষ কর্তৃক নিবন্ধিত করা থাকে।
ভারতে আ,প,ক (RTO) প্রতিদিন দুর্নীতিগ্রস্ত হচ্ছে বলে কুখ্যাতি ছড়িয়ে পড়েছে এবং ঘুষ নেওয়া "প্রতিদিনের প্রপঞ্চ" হয়ে দাঁড়িয়েছে।
২০১৪ সালে, কেন্দ্রীয় পরিবহন মন্ত্রী নিতিন গডকরি, সংস্থাটির দুর্নীতি দমন করতে এর বিভিন্ন ফাংশন অনলাইন করার প্রস্তাব উপস্থাপন করেন।
সিঙ্গাশোলপুর ইউনিয়ন
সিঙ্গাশোলপুর ইউনিয়ন বাংলাদেশের নড়াইল সদর উপজেলার একটি ইউনিয়ন।
সিঙ্গাশোলপুর ইউনিয়নটি জেলা সদর থেকে 14 কিঃমিঃ দক্ষিণ-পূর্বে অবস্থিত। সিঙ্গাশোলপুর ইউনিয়নের উত্তরে কলোড়া ও ভদ্রবিলা ইউনিয়ন, পূর্বে ভদ্রবিলা ও কালিয়া উপজেলার চাচুড়ি ইউনিয়ন, পশ্চিমে বিছালী ইউনিয়ন। এই ইউনিয়নের আয়তন ১৫.৩০ বর্গ কিঃমিঃ।
সিঙ্গাশোলপুর ইউনিয়নটি ১০টি গ্রামের সমান্বয় গঠিত; এগুলো হলোঃ নলদীর চর,খলিসাখালী, গোবরা, শুভারঘোপ, বড়গাতী, বড়কুলা, সিংগা, শোলপুর, চুনখোলা, তারাপুর।
এই ইউনিয়নে শিক্ষার হারঃ ৬৪%।
এখানে রয়েছেঃ
প্যারাসেল দ্বীপপুঞ্জ
প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি।প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে।
ক্রেস্ট ফ্যাক্টর
ক্রেস্ট ফ্যাক্টর হলো দিকপরিবর্তী তড়িত প্রবাহ বা শব্দের তরঙ্গের সর্বোচ্চ মান ও কার্যকরী মানের অনুপাত। ক্রেস্ট ফ্যাক্টর ১ বোখায় কোনো সর্বোচ্চ মান নেই, যেমন একমুখী প্রবাহ। 
C =
শব্দবিজ্ঞানে ক্রেস্ট ফ্যাক্টর ডেসিবেলে প্রকাশ করা হয়।
উচ্চ ক্রেস্ট ফ্যাক্টর বিশিষ্ট মডুলেশন কৌশলের চেয়ে কম ক্রেস্ট ফ্যাক্টর বিশিষ্ট মডুলেশন কৌশল প্রতি সেকেন্ডে অধিক বিট প্রেরণ করে। 
অর্থোগনাল ফ্রিকোয়েন্সি-ডিভিশন মাল্টিপ্লেক্সিং এর বড় সমস্যা হলো উচ্চ ক্রেস্ট ফ্যাক্টর। এর ক্রেস্ট ফ্যাক্টর কমানোর জন্য অনেক কৌশল প্রস্তাব করা হয়েছে।
নির্বাক চলচ্চিত্র
নির্বাক চলচ্চিত্র বলতে এমন চলচ্চিত্রকে বোঝায় যেখানে সংলাপ থাকে না। চলচ্চিত্রের ঘটনা তার নিয়ম অনুযায়ী চলতে থাকে এবং সেখানে সংলাপ লিখিত আকারে দর্শকদের কাছে উপস্থাপন করা হয়।
কলিয়াবর লোকসভা কেন্দ্র
কলিয়াবর লোকসভা কেন্দ্র উত্তর-পূর্ব ভারতের আসাম রাজ্যের ১৪টি লোকসভা আসনের মধ্যে অন্যতম।
কলিয়াবর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
ডাব্লিউডাব্লিউই র নারী চ্যাম্পিয়নশিপ
ডাব্লিউডাব্লিউই র নারী চ্যাম্পিয়নশীপ হল ডাব্লিউডাব্লিউই-এর একটি পেশাদারি কুস্তি চ্যাম্পিয়নশীপ। এটি ডাব্লিউডাব্লিউই কর্তৃক আয়োজিত একমাত্র নারী চ্যাম্পিয়নশীপ। এটি বর্তমানে "র" ব্রান্ডের অধীনে রয়েছে। ৩ এপ্রিলের রেসেলম্যানিয়া ৩২-এ এটি ডাব্লিউডাব্লিউই ডিভাস চ্যাম্পিয়নশীপ-এর পরিবর্তে চালু করা হয়। নতুন এই নারী চ্যাম্পিয়নশিপের ইতিহাস মূল ইতিহাস হতে আলাদা। এই চ্যাম্পিয়নশীপটি বর্তমানে বেইলিরর অধীনে রয়েছে। এটি তার প্রথম রাজত্ব।
28, 2022 অনুযায়ী, দুইজন নারী এই বেল্টটির চ্যাম্পিয়ন হয়েছে। শার্লট হল উদ্বোধনী চ্যাম্পিয়ন, তিনি ৩রা এপ্রিল ২০১৬-এ রেসেলম্যানিয়া ৩২-এ সাশা ব্যাংকস এবং বেকি লাইঞ্চ-কে হারিয়ে প্রথম নারী হিসেবে ডাব্লিউডাব্লিউই নারী চ্যাম্পিয়ন হন; তার রাজত্ব ছিল ১১৩ দিন।
বর্তমান চ্যাম্পিয়ন বেইল এটা তার প্রথম রাজত্ব। ১৩ ফেব্রুয়ারি, ২০১৭-এ "ডাব্লিউডাব্লিউই র"-তে তিনি শার্লট ফ্লেয়ারকে হারিয়ে ডাব্লিউডাব্লিউই র নারী চ্যাম্পিয়ন হন।
28, 2022 অনুযায়ী,
ড্রাগন বল জি
ড্রাগন বল আনিমের গল্প শেষ হওয়ার ৫ বছর পর শুরু হয় ড্রাগন বল জি-এর গল্প, যেখানে "গোকু" একজন তরুণ যুবক এবং "গোহানের" পিতা। "গোকু" তার দাদার নামানুসারে তার ছেলের নাম রাখে "গোহান"।
"রেডিটজ" নামক এক এলিয়েন মহাকাশযানে করে পৃথিবীতে আসে গোকুকে খুঁজতে। সে দাবি করে সে গোকুর হারিয়ে যাওয়া বড় ভাই এবং তারা "সাইয়ান" (サイヤ人 Saiya-jin) নামক বিলুপ্ত প্রায় অতিপ্রাকৃতিক ভিনগ্রহী প্রাণীদের গোষ্ঠীর সদস্য। তারা "গোকুকে" (তাদের গ্রহে ক্যাকেরট নামে পরিচিত) শিশু অবস্থায় পৃথিবীতে পাঠায় গ্রহটিকে দখল করার জন্য, কিন্তু তার মস্তিষ্কজনিত আঘাতের জন্য পৃথিবী দখলের সকল স্মৃতি সে ভুলে যায় এবং সাইয়ানদের রক্ত-পিপাসু মনোভাবও লোপ পায়। "গোকু" যখন "রেডিটজকে" সাহায্য না করার মনোভাব পোষণ করে, তখন "রেডিটজ" "গোকুর" ছেলে "গোহানকে" অপহরণ করে। "গোকু" তার পুরনো শত্রু "পিকোলোর" সাথে ঐক্যবদ্ধ হয়ে "রেডিটজকে" হারানো এবং "গোহানকে" মুক্ত করার জন্য মনস্তির করে, ফলশ্রুতিতে "গোকু" মারা যায়।
পরকালে "গোকু" "কাইয়ো-সামার" নিকট প্রশিক্ষণ গ্রহণ করে এবং এক বছর পর ড্রাগন বল দ্বারা পুনর্জীবিত হয় পৃথিবীকে রেডিটজের সঙ্গী "নাপা" এবং সাইয়ানদের রাজপুত্র "ভাজিটার" নিকট থেকে রক্ষা করার জন্য। লড়াই চলাকালে "পিকোলো", গোকুর সঙ্গী "ইয়্যামচা", "টিএনসিনহান" এবং "চাউজু" মারা যায়। "পিকোলো" মারা যাওয়ার ফলে ড্রাগন বল গুলোও বিলুপ্ত হয়। "গোকু" যুদ্ধক্ষেত্রে দেরিতে পৌঁছায় এবং "নাপাকে" তার নতুন শক্তি দ্বারা পরাজিত করে তার সঙ্গীদের বদলা নেয়। "ভাজিটা" নিজে গোকুর বিরুদ্ধে লড়াইয়ে যোগদান করে। অনেক সংঘর্ষ এবং "গোহান" ও গোকুর প্রিয় বন্ধু "ক্রিলেনের" সাহায্যে গোকু তাকে পরাজিত করতে সমর্থ হয়। "গোকুর" অনুরোধে তারা "ভাজিটাকে" প্রাণভিক্ষা করে এবং পৃথিবী থেকে পালাতে দেয়।
লড়াই চলাকালে "ক্রিলেন" "ভাজিটার" নিকট থেকে জানতে পারে যে ড্রাগন বল গুলোর মূল সেট(৭টি ড্রাগন বল) "পিকোলোর" আদিবাসস্থান "ন্যামেক গ্রহ"(ナメック星 Namekku-sei) থেকে এসেছে। যখন "গোকু" হাসপাতালে তার আঘাত থেকে আরোগ্যলাভ করছিলো, "গোহান", "ক্রিলেন" এবং গোকুর পুরনো বন্ধু "বলমা" "ন্যামেক গ্রহের" দিকে যাত্রা শুরু করে যাতে ড্রাগন বল দ্বারা তাদের মৃত বন্ধুদের পুনর্জীবিত করতে পারে। কিন্তু তারা সেখানে আবিষ্কার করে যে, ভাজিটার ঊর্ধতন, ছায়াপথের অত্যাচারী প্রভু "ফ্রিজাও" সেখানে উপস্থিত। যেকিনা অমরত্ব লাভের জন্য ড্রাগন বল খুঁজছে। পুরোপুরি স্বুস্থ ভাজিটাও নিজের জন্য ড্রাগন বল খুঁজতে ন্যামেকে উপস্থিত হয়, যার কারণে ফ্রিজার অনুচরদের সাথে তার বেশকিছু লড়াই হয়। ভাজিটা বুঝতে পারে যে "গিনু ফোর্সের" সাথে সে একা লড়াই করে পেরে উঠবে না, তাই সে গোহান এবং ক্রিলেনের সাথে জোট বাধেঁ। গিনু ফোর্স হল ফ্রিজার অর্থলুদ্ধ দল যারা ফ্রিজার নির্দেশ মোতাবেক কাজ করে। গোকু যখন ন্যামেকে উপস্থিত হয় তখন তার সাথে ফ্রিজার তীব্র লড়াই হয় পরবর্তীতে "গোকু" পৌরণিক "সুপার সাইয়ানে" (超サイヤ人 Sūpā Saiya-jin) রূপান্তরিত হয় এবং তাকে পরাজিত করতে সমর্থ হয়।
এক বছর পর পৃথিবীতে ফিরে আসার পর, গোকু ট্রাঙ্কস নামে একজন সময় ভ্রমণকারীর সাক্ষাৎ লাভ করে, যে কিনা বলমা এবং ভাজিটার ভবিষ্যৎ সন্তান। সে গোকুকে দুইজন কৃত্রিম মানুষ সম্পর্কে সতর্ক করে যারা তিন বছর পর আবির্ভূত হবে এবং তারা রেড রিবন আর্মি ধ্বংস করার জন্য গোকুর বিরুদ্ধে প্রতিশোধ নিতে চাইবে।
২০১৫ সাল পর্যন্ত ড্রাগন বল জি কে কেন্দ্র করে ১৫টি চলচ্চিত্র নির্মাণ করা হয়েছে। সাধারণত চলচ্চিত্রগুলো মার্চ এবং জুলাই মাসে মুক্তি পায় যখন জাপানের স্কুলগুলোতে বসন্ত এবং গ্রীষ্মের ছুটি থাকে।
ভৃগু কাশ্যপ
ভৃগু কাশ্যপ অসমের একজন বিখ্যাত কন্ঠশিল্পী। তিনি অল্প বয়সেই তার কন্ঠের দ্বারা অসমবাসীকে মুগ্ধ করেছেন। তিনি প্রধানত অসমীয়া গান গেয়েছেন। তার জনপ্রিয় গান অটোয়ালা মই।
২০১৬ সালের ৮ মে অসমের জনপ্রিয় গায়ক প্রিয়ঙ্কা ভরালী দিসপুর থানায় ভৃগু কাশ্যপ ও অন্যান্য ৫ জনের বিরুদ্ধে এফ.আই.আর দাখিল করেন। তথ্য প্রযুক্তি আইন ২০০০, ধারায় পুলিশ অভিযোগটি নথিভুক্ত করেন।
প্রিয়ঙ্কা জানান যে তিনি ২৬ এপ্রিল বিহু অনুষ্ঠানে ব্যস্ত ছিলেন। সেইদিন তার বন্ধুর ফোনের মাধ্যমে জানতে পারেন যে তার ২টি ফটো কম্পিউটার এডিটিং করে হোয়াটস্‌আ্যাপে আপলোড করা হয়েছে। তিনি সাংস্কৃতিক অনুষ্ঠানে ব্যস্ত থাকায় তৎক্ষনাৎ গুয়াহাটি উপস্থিত হতে পারেননি। পরেরদিন কিছু দুষ্ট ব্যক্তি এই ফটো পুনরায় ফেসবুকে আপলোড করে।
২ দিন পর তিনি গুয়াহাটি ফিরে এসে জানতে পায় যে ভৃগু পুনরায় আরো ২টি কম্পিউটার এডিটিং ফটো ফেসবুকে আপলোড করেছে। প্রিয়ঙ্কা আরও প্রকাশ করেন যে তিনি বিগত ৪বৎসর ধরে ভৃগুর সহিত পরিচিত। ভৃগু একজন কন্ঠশিল্পী ও তিনিও তার সঙ্গে গান গেয়েছিলেন। তার পরিবার ভৃগুর সহিত পরিচিত।
বিছালী ইউনিয়ন
বিছালী ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৯৬ খ্রিঃ স্থাপিত হয়।
বিছালী ইউনিয়নটি জেলা শহর থেকে ২২ কিঃমিঃ দক্ষিণে অবস্থিত। বিছালী ইউনিয়ের উত্তরে কলোড়া ও সিঙ্গাশোলপুর ইউনিয়ন, পূর্বে সিঙ্গাশোলপুর ইউনিয়ন, দক্ষিণে কালিয়া উপজেলার পেড়োলী ইউনিয়ন ও যশোরের অভয়নগর উপজেলার শুভরাড়া ইউনিয়ন, পশ্চিমে যশোরের অভয়নগর উপজেলার শ্রীধরপুর ইউনিয়ন ও বাঘুটিয়া ইউনিয়ন অবস্থিত। এই ইউনিয়নটির আয়তন ২১.৩০ বর্গ কিঃমিঃ
বিছালী ইউনিয়নটি তেরোটি গ্রামের সমান্বয় গঠিত । এ গুলি হলোঃ
আড়পাড়া, মির্জাপুর ,রুখালী ,চাকই , মধুরগাতী, আরাজি-মরিচা , আকবপুর , রুন্দিয়া , আটঘরা ,বড়াল ,কালিনগর ,বিছালী ,বনখলিসাখালী
বিছালী ইউনিয়নে শিক্ষার হারঃ ৬২%।
এখানে রয়েছেঃ
কেটি লেডেকি
ক্যাথলিন জেনেভিভ লেডেকি (; জন্ম: ১৭ মার্চ, ১৯৯৭) ওয়াশিংটন ডিসিতে জন্মগ্রহণকারী বিশিষ্ট মার্কিন প্রতিযোগিতাধর্মী প্রমিলা সাঁতারু। ইতোমধ্যেই দুইবার অলিম্পিক স্বর্ণপদক ও নয়বার বিশ্ব চ্যাম্পিয়নের মর্যাদা লাভ করেছেন কেটি লেডেকি। ৪০০ মিটার, ৮০০ মিটার ও ১৫০০ মিটার ফ্রিস্টাইল লং কোর্সে বর্তমান বিশ্বরেকর্ডের অধিকারীনি তিনি। এছাড়াও, তিনি দ্রুততম সময়ে ৫০০, ১০০০ ও ১৬৫০ গজের ফ্রিস্টাইল বিষয়ে রেকর্ড গড়েছেন।
মেরি জেন হাগান ও ডেভিড লেডেকি দম্পতির কন্যা তিনি। তার পৈতৃক সম্পর্কীয় দাদা চেক ছিলেন। ১৯৪৭ সালে চেকোস্লোভাকিয়া থেকে মার্কিন যুক্তরাষ্ট্রে চলে আসেন। ঐ দাদা ইহুদি ছিলেন। মা আইরিশ বংশোদ্ভূত ছিলেন। অন্যদিকে লেডেকি রোমান ক্যাথলিক ধর্মাবলম্বী।
বড় ভাই মাইকেলের প্রভাবে প্রভাবান্বিত হয়ে ছয় বছর বয়সে সাঁতার কাটতে শুরু করেন। মা নিউ মেক্সিকো বিশ্ববিদ্যালয়ের পক্ষে সাঁতার কেটেছেন। মেরিল্যান্ডের বেদেসডা এলাকায় বসবাস করছেন তিনি। লিটল ফ্লাওয়ার স্কুলে পড়াশোনা শেষে ২০১৫ সালে সেক্রেড হার্ট স্টোন রিজ স্কুল থেকে স্নাতক ডিগ্রি লাভ করেন। মাধ্যমিক বিদ্যালয়ে থাকাকালীন ৫০০ গজের ফ্রিস্টাইলে লেডেকি দুইবার মার্কিন ও ইউএস ওপেন রেকর্ড স্থাপন করেন এবং ২০০ গজের ফ্রিস্টাইলে দুইবার জাতীয় পর্যায়ের ও মাধ্যমিক বিদ্যালয় রেকর্ড গড়েন। স্টোন রিজ স্কুলে অধ্যয়নকালীন ১০০ গজের ব্রেস্টস্ট্রোক বিষয় বাদে প্রত্যেক সাঁতার বিষয়ে রেকর্ড গড়েন।
লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ১৫ বছর বয়সে আন্তর্জাতিক ক্রীড়াঙ্গনে অভিষেক ঘটে তার। ৮০০ মিটার ফ্রিস্টাইলে অপ্রত্যাশিতভাবে স্বর্ণপদক জয়ের মাধ্যমে দ্বিতীয় দ্রুততম ক্রীড়াশৈলী প্রদর্শন করেন। গ্রীষ্মকালীন অলিম্পিক, বিশ্ব চ্যাম্পিয়নশীপ ও প্যান প্যাসিফিক প্রতিযোগিতার ন্যায় বড় ধরণের আন্তর্জাতিক প্রতিযোগিতায় সর্বমোট সতেরো পদকের মধ্যে ষোলটি স্বর্ণপদক ও একটি রৌপ্যপদক পান। স্পেনের বার্সেলোনায় ২০১৩ ও রাশিয়ার কাজানে অনুষ্ঠিত ২০১৫ সালের বিশ্ব চ্যাম্পিয়নশীপ প্রতিযোগিতায় সর্বমোট ৯ সোনা জেতেন। এ সময়ে ৪০০ মিটার, ৮০০মিটার ও ১৫০০মিটার ফ্রিস্টাইলে তিনি বারোবার বিশ্বরেকর্ড ভঙ্গ করেন।
লেডেকি তার ক্রীড়াশৈলী প্রদর্শনের জন্য সুইমিং ওয়ার্ল্ডস ওয়ার্ল্ড কর্তৃক বর্ষসেরা সাঁতারু এবং ২০১৩ থেকে ২০১৫ পর্যন্ত বর্ষসেরা মার্কিন সাঁতারু মনোনীত হন। পাশাপাশি, ২০১৩ সালে ফিনা বর্ষসেরা সাঁতারু পুরস্কার লাভ করেন। ২০১৪ সালে লাইকুপ কর্তৃক আন্তর্জাতিক প্রমিলা চ্যাম্পিয়নের চ্যাম্পিয়ন নির্বাচিত হন। লেডেকির ব্যক্তিগত বিষয়ে সাতটি স্বর্ণপদক লাভ বিশ্ব অ্যাকুয়াটিক চ্যাম্পিয়নশীপে মহিলাদের সাঁতারে রেকর্ডবিশেষ। ২০১৬ সালে টাইম সাময়িকীর টাইম ১০০ তালিকায় সর্বকনিষ্ঠ ব্যক্তি হিসেবে অন্তর্ভুক্ত হন।